કુલગામમાં ત્રણ આતંકીઓ ઠાર અને છ નાગરિકોના મોતના વિરોધમાં અલગાવવાદીઓએ આવતીકાલે સોમવારે ઘાટીમાં બંધનું એલાન કર્યુ છે. હુર્રિયત(એમ) પ્રમુખ મીરવાઇઝ ઉમર ફારૂકે ટવીટ કરતા કહ્યું હતું કે, ગિલાની, મીરવાઇઝ અને યાસીન મલિકના જવાઇટ રજીસ્ટેંસ લીડરશીપ (જેઆરએલ) દ્વારા સોમવારે બંધનો નિર્ણય લેવાયો છે. આ ઉપરાંત મંગળવારે લાલ ચોકમાં ધરણાં કાર્યક્રમ યોજાશે. કાશ્મીર ચેમ્બર ઓફ કોમર્સ એન્ડ ઇન્ડસ્ટ્રીઝ તથા કાશ્મીરી પંડિત સંઘર્ષ સમિતિએ પણ બંધનું સમર્થન કર્યુ છે. બંધનું આહવાન થતાં સંવેદનશીલ વિસ્તારોમાં ચુસ્ત સુરક્ષા ગોઠવવા સહિતના આયોજનો કરાયા છે.